10.8.2022
EL
Επίσημη Εφημερίδα της Ευρωπαϊκής Ένωσης
L 209/53
ΠΑΡΑΡΤΗΜΑ III
Το παράρτημα VI του εκτελεστικού κανονισμού (ΕΕ) 2017/373 τροποποιείται ως εξής: 1. το προσάρτημα 1 τροποποιείται ως εξής: α) στο μέρος 2 — ΚΑΤΑ ΤΗ ΔΙΑΔΡΟΜΗ (ENR), η ενότητα ENR 3.
ΔΙΑΔΡΟΜΕΣ ATS αντικαθίσταται από το ακόλουθο κείμενο: «ENR 3.
ΔΙΑΔΡΟΜΕΣ ATS
ENR 3.1 Διαδρομές συμβατικής ναυτιλίας Λεπτομερής περιγραφή των διαδρομών συμβατικής ναυτιλίας, συμπεριλαμβανομένων των κατωτέρω: 1. προσδιοριστής διαδρομής, προσδιορισμός της/των προδιαγραφής/-ών απαιτούμενης επίδοσης επικοινωνιών (RCP), της/ των προδιαγραφής/-ών απαιτούμενης επίδοσης επιτήρησης (RSP) που ισχύει/-ουν για καθορισμένο/-α τμήμα/-τα, ονομασίες, κωδικοποιημένοι προσδιοριστές ή κωδικοί ονομασίας και γεωγραφικές συντεταγμένες σε μοίρες, λεπτά και δευτερόλεπτα όλων των σημαντικών σημείων τα οποία ορίζουν τη διαδρομή, συμπεριλαμβανομένων των “υπο­ χρεωτικών” ή “κατόπιν αιτήματος” σημείων αναφοράς· 2.
ίχνη ή ακτίνια VOR προς την πλησιέστερη μοίρα, γεωδαισιακή απόσταση προς το πλησιέστερο δέκατο χιλιομέτρου ή δέκατο ναυτικού μιλίου ανάμεσα σε κάθε διαδοχικό καθορισμένο σημαντικό σημείο και, στην περίπτωση ακτινίων VOR, σημεία αλλαγής· 3. ανώτατα και κατώτατα όρια ή ελάχιστα απόλυτα ύψη διαδρομής, προς τα πλησιέστερα υψηλότερα 50 m ή 100 ft και κατηγοριοποίηση του εναέριου χώρου· 4. πλευρικά όρια και ελάχιστα απόλυτα ύψη αποφυγής εμποδίων· 5. κατεύθυνση επιπέδων πλεύσης· 6. παρατηρήσεις, συμπεριλαμβανομένης ένδειξης της μονάδας ελέγχου, του διαύλου λειτουργίας της και, κατά περίπτωση, της διεύθυνσης σύνδεσης, του αριθμού SATVOICE και τυχόν περιορισμών της/των προδιαγραφής/-ών πλοήγησης, RCP και RSP.
ENR 3.2 Διαδρομές περιοχικής ναυτιλίας Λεπτομερής περιγραφή των διαδρομών PBN (RNAV και RNP), συμπεριλαμβανομένων των κατωτέρω: 1. προσδιοριστής διαδρομής, προσδιορισμός της/των προδιαγραφής/-ών απαιτούμενης επίδοσης επικοινωνιών (RCP), της/ των προδιαγραφής/-ών πλοήγησης και/ή της/των προδιαγραφής/-ών απαιτούμενης επίδοσης επιτήρησης (RSP) που ισχύει/-ουν για καθορισμένο/-α τμήμα/-τα, ονομασίες, κωδικοποιημένοι προσδιοριστές ή κωδικοί ονομασίας και γεω­ γραφικές συντεταγμένες σε μοίρες, λεπτά και δευτερόλεπτα όλων των σημαντικών σημείων τα οποία ορίζουν τη διαδρομή, συμπεριλαμβανομένων των “υποχρεωτικών” ή “κατόπιν αιτήματος” σημείων αναφοράς· 2. για τα σημεία διαδρομής που ορίζουν διαδρομή περιοχικής ναυτιλίας, επιπρόσθετα κατά περίπτωση: α) στοιχεία αναγνώρισης σταθμού του VOR/DME αναφοράς· β) διόπτευση προς την πλησιέστερη μοίρα και απόσταση προς το πλησιέστερο δέκατο χιλιομέτρου ή δέκατο ναυτικού μιλίου από το VOR/DME αναφοράς, εάν το σημείο διαδρομής δεν βρίσκεται στο ίδιο σημείο με αυτό· γ) υψόμετρο της κεραίας εκπομπής του DME προς τα πλησιέστερα 30 m (100 ft)· 3. μαγνητική διόπτευση αναφοράς προς την πλησιέστερη μοίρα, γεωδαισιακή απόσταση προς το πλησιέστερο δέκατο χιλιομέτρου ή δέκατο ναυτικού μιλίου μεταξύ καθορισμένων τελικών σημείων και απόσταση ανάμεσα σε κάθε διαδο­ χικό καθορισμένο σημαντικό σημείο· 4. ανώτατα και κατώτατα όρια και κατηγοριοποίηση του εναέριου χώρου· 5. κατεύθυνση επιπέδων πλεύσης· 6. απαίτηση ορθότητας αεροναυτιλίας για κάθε τμήμα διαδρομής PBN (RNAV ή RNP)· 7. παρατηρήσεις, συμπεριλαμβανομένης ένδειξης της μονάδας ελέγχου, του διαύλου λειτουργίας της και, κατά περίπτωση, της διεύθυνσης σύνδεσης, του αριθμού SATVOICE και τυχόν περιορισμών της/των προδιαγραφής/-ών πλοήγησης, RCP και RSP.